Ένα **συνταγματικό δημοψήφισμα** με δύο ερωτήματα πραγματοποιήθηκε στη Μαυριτανία , στις 5 Αυγούστου 2017, έχοντας αρχικά προγραμματιστεί για τις 15 Ιουλίου. Οι ψηφοφόροι κλήθηκαν στην κάλπη προκειμένου να εγκρίνουν ή να απορρίψουν τις προτεινόμενες τροποποιήσεις του συντάγματος. Και οι δύο προτάσεις εγκρίθηκαν από το 86% των ψηφοφόρων με ποσοστό συμμετοχής 54%.

Προτεινόμενες τροποποιήσεις
---------------------------

Το δημοψήφισμα ήταν χωρισμένο σε δύο ερωτήσεις σχετικές με διάφορες προτεινόμενες μεταρρυθμίσεις. Η μία ερώτηση είχε να κάνει με την κατάργηση της έμμεσα εκλεγμένης Γερουσίας και την αντικατάστασή της με τα περιφερειακά συμβούλια, καθώς και τη συγχώνευση του Ισλαμικού Ανώτατου Συμβουλίου και του Εθνικού Διαμεσολαβητή σε "Ανώτατο Συμβούλιο της Fatwa". Η δεύτερη ερώτηση αφορούσε τα εθνικά σύμβολα, συμπεριλαμβανομένης και μια πρότασης να αλλάξει η εθνική σημαία , προσθέτοντας μια κόκκινη γραμμή στο επάνω και στο κάτω μέρος για να συμβολίζουν "τις προσπάθειες και τις θυσίες που οι άνθρωποι της Μαυριτανίας συνεχώς θα κάνουν, δίνοντας το αίμα τους, για να υπερασπίσουν το έδαφός τους", καθώς και την τροποποίηση του εθνικού ύμνου.

Προτεινόμενη εθνική σημαία
Η πρόταση να επιτραπεί στον πρόεδρο Μοχάμεντ Ουλντ Αμπντέλ Αζίζ να διεκδικήσει μια τρίτη θητεία κατέπεσε έπειτα από διαμαρτυρίες στην Νουαντιμπού.

Αν και τα 141 από τα 147 μέλη της Εθνικής Συνέλευσης ψήφισαν υπέρ των αλλαγών, οι αλλαγές καταψηφίστηκαν από τη Γερουσία τον Μάρτιο του 2017, με 33 κατά επί συνόλου 56 βουλευτών, από τους οποίους οι 24 ήταν μέλη του κυβερνώντος κόμματος Ένωση για τη Δημοκρατία.

Εκστρατεία
----------

Ο πρώην Πρόεδρος Σίντι Ουλντ Σεΐχ Αμπνταλαχί κάλεσε τους ψηφοφόρους να αντιταχθούν στις αλλαγές, υποστηρίζοντας ότι θα ήταν "συνταγματικό πραξικόπημα". Ο συνασπισμός της αντιπολίτευσης, το Εθνικό Φόρουμ για τη Δημοκρατία και την Ενότητα, απέρριψαν επίσης τις αλλαγές. Η επίσημη εκστρατεία άρχισε στις 21 Ιουλίου.

Προσωρινά αποτελέσματα
----------------------

### Συνταγματικές μεταρρυθμίσεις

| Επιλογή | Ψήφοι | % |
| --- | --- | --- |
| Υπέρ | 584.084 | 85,61 |
| Ουδέτερο | 30.039 | 4,40 |
| Κατά | 68.124 | 9,99 |
| Άκυρα/λευκά ψηφοδέλτια | 64.408 | – |
| **Συνολικά** | **746.655** | **100,00** |
| Εγγεγραμμένοι ψηφοφόροι/προσέλευση | 1.389.092 | 53,75 |
| Πηγή: Al Akhbar |

### Εθνικά σύμβολα

| Επιλογή | Ψήφοι | % |
| --- | --- | --- |
| Υπέρ | 573.935 | 85,67 |
| Ουδέτερο | 28.894 | 4,31 |
| Κατά | 67.146 | 10,02 |
| Άκυρα/λευκά ψηφοδέλτια | 76.314 | – |
| **Συνολικά** | **746.289** | **100,00** |
| Εγγεγραμμένοι ψηφοφόροι/προσέλευση | 1.389.092 | 53,72 |
| Πηγή: Al Akhbar |

Παραπομπές
----------

1. ↑  Mauritania: Constitutional referendum postponed to 5 August Jeune Afrique, 9-6-2017
2. ↑  Mauritanians to decide on July 15 whether President could extend reign North Africa Post, 25-4-2017
3. ↑  Mauritanie - Référendum constitutionnel : la CENI proclame les résultats Al-Akhbar, 7-8-2017
4. ↑  Mauritania's referendum set for July 15 Αρχειοθετήθηκε 2017-08-05 στο Wayback Machine. APA News, 20-4-2017
5. ↑  Mauritania votes to change constitution despite widespread protests The New Arab, 9-3-2017
6. ↑  Mauritania vows referendum to abolish Senate, change flag Αρχειοθετήθηκε 2017-06-29 στο Wayback Machine. News 24, 23-3-2017
7. ↑  Former Mauritania president slams ‘constitutional coup’ AA, 27-3-2017
8. ↑  Mauritanian opposition slams planned constitution vote AA, 24-3-2017
9. ↑  Mauritanie : le référendum sur la révision constitutionnelle à l’épreuve de l’abstention Jeune Afrique, 4 -8-2017